The Endless River
 Μετά την κυκλοφορία του δίσκου "The Division Bell" το 1994, οι Pink Floyd θεωρούνταν ένα από τα πιο επιτυχημένα συγκροτήματα της παγκόσμιας μουσικής, με πωλήσεις που ξεπερνούν τα 250 εκατομμύρια αντίτυπα σε όλο τον κόσμο. Στις 17 Ιανουαρίου 1996 εντάχθηκαν στο Rock and Roll Hall of Fame, με τον Ντέιβιντ Γκίλμορ, τον Νικ Μέισον και τον Ρίτσαρντ Ράιτ να αντιπροσωπεύουν το συγκρότημα στην τελετή. Στις 2 Ιουλίου 2005, το συγκρότημα επανενώθηκε επί σκηνής με τον Ρότζερ Γουώτερς για τη συναυλία φιλανθρωπικού χαρακτήρα με την ονομασία "Live 8", σηματοδοτώντας τη μοναδική επανένωση της ιδιαίτερα επιτυχημένης σύνθεσης των Pink Floyd της δεκαετίας του '70. Το 2006, ο ιδρυτής του συγκροτήματος, Σιντ Μπάρετ, πέθανε από καρκίνο. Δύο χρόνια αργότερα, στις 15 Σεπτεμβρίου 2008, ο Ρίτσαρντ Ράιτ πέθανε λόγω απροσδιορίστου μορφής καρκίνου.Το "The Endless River" βασίστηκε σε ηχογραφήσεις που είχαν γίνει το 1993 στα "Britannia Row Studios" και το εν πλω στούντιο του Γκίλμορ, "Astoria". Το υλικό, που έμεινε εκτός του "The Division Bell", προοριζόταν να κυκλοφορήσει σε μία συλλογή με τίτλο "The Big Spliff", αλλά η συγκεκριμένη κυκλοφορία ακυρώθηκε μετά τον θάνατο του Ράιτ. Οι Γκίλμορ και Μέισον αποφάσισαν ο δίσκος να είναι αποκλειστικά ορχηστρικός, βασισμένος στις προαναφερθείσες ηχογραφήσεις, αλλά τον Δεκέμβριο του 2013 η τραγουδίστρια Ντάργκα ΜακΜπρούμ προσκλήθηκε στο στούντιο για να συμμετάσχει στο νέο άλμπουμ. Τα μέρη του μπάσου ηχογραφήθηκαν από τον Γκάι Πρατ, σύζυγο της κόρης του Γκίλμορ και συνεργάτη του από το 1987 και έπειτα. Το άλμπουμ είναι βασισμένο σε τέσσερα διαφορετικά μέρη, με το καθ' ένα να καταλαμβάνει μία πλευρά του διπλού δίσκου βινυλίου, με ηχογραφήσεις του Ρίτσαρντ Ράιτ από το 1969 να συμπεριλαμβάνονται στην τελική μίξη. Το εξώφυλλο του δίσκου παρουσιάζει ένα νεαρό άνδρα με ανοιχτό πουκάμισο να κάνει κουπί πάνω σε μία βάρκα, η οποία βρίσκεται σε μία θάλασσα από σύννεφα και κατευθύνεται προς τον ήλιο. Το σχέδιο είναι δημιουργία του 18χρονου Αιγύπτιου σχεδιαστή Άχμεντ Έμαντ Ελντίν, στον οποίο προτάθηκε η συγκεκριμένη δουλειά από τον συνιδρυτή της "Hipgnosis", Όμπρεϊ Πάουελ.Ο τίτλος του άλμπουμ προέρχεται από τον στίχο "The water flowing / The endless river / Forever and ever" του τραγουδιού "High Hopes" από το άλμπουμ "The Division Bell". 1. Things Left Unsaid (Gilmour, Wright) - 4:27 2. It's What We Do (Gilmour, Wright) - 6:18 3. Ebb and Flow (Gilmour, Wright) - 1:56 4. Sum (Gilmour, Mason, Wright) - 4:49 5. Skins (Gilmour, Mason, Wright) - 2:38 6. Unsung (Wright) - 1:08 7. Anisina (Gilmour) - 3:17 8. The Lost Art of Conversation (Wright) - 1:43 9. On Noodle Street (Gilmour, Wright) - 1:43 10. Night Light (Gilmour, Mason, Wright) - 1:43 11. Allons-y (1) (Gilmour, Mason, Wright) - 1:58 12. Autumn '68 (Wright) - 1:36 13. Allons-y (2) (Gilmour) - 1:33 14. Talkin Hawkin' (Gilmour, Wright) - 3:30 15. Calling (Gilmour, Moore) - 3:30 16. Eyes to Pearls (Gilmour) - 1:52 17. Surfacing (Gilmour) - 2:47 18. Louder Than Words (Gilmour, Samson) - 6:37 The Endless River (άλμπουμ)Ολλανδία (NVPI Certification): ΠλατινένιοςΝέα Ζηλανδία (RMNZ Certification): ΠλατινένιοςΓαλλία (SNEP Certification): ΠλατινένιοςΑυστραλία (ARIA Certification): ΧρυσόςΑυστρία (IFPI Certification): ΧρυσόςΙταλία (FIMI Certification): 3 x πλατινένιοςΠορτογαλία (AFP Certification): ΧρυσόςΗνωμένο Βασίλειο (BPI Certification): ΠλατινένιοςΓερμανία (BVMI Certification): ΠλατινένιοςΠολωνία (ZPAV Certification): ΠλατινένιοςΕλβετία (IFPI Certification): ΧρυσόςΟυγγαρία (MAHASZ Certification): ΠλατινένιοςΚαναδάς (MC Certification): ΠλατινένιοςΒέλγιο (BEA Certification): Χρυσός Το "The Endless River" ηχογραφήθηκε από τους εξής μουσικούς: Ντέιβιντ Γκίλμορ - φωνητικά, κιθάρα Νικ Μέισον - τύμπανα, κρουστά Ρίτσαρντ Ράιτ - πιάνο, πλήκτραΓκεστ συμμετοχέςΓκάι Πρατ - μπάσο Άντι Τζάκσον - μπάσο Μπομπ Έζριν - μπάσο, πλήκτρα Ντέιμον Ίντινς - πλήκτρα Άντονι Μουρ - πλήκτρα Τζίλαντ Άτζμον - σαξόφωνο, κλαρινέτο Τζον Κάριν - συνθεσάιζερ Ντάργκα ΜακΜπρούμ - φωνητικά Λουίζ Κλαιρ Μάρσαλ - φωνητικά Σάρα Μπράουν - φωνητικά Σαντάλ Λέβερτον - βιόλα Βικτόρια Λίον - βιολί Όνορ Γουάτσον - βιολί Έλεν Νας - τσέλο Pink Floyd | The Official Site Pink Floyd to release new album The Endless River in October - Consequence of Sound
The Endless River είναι ο τίτλος του 15ου στούντιο άλμπουμ του βρετανικού ροκ συγκροτήματος Pink Floyd, ο οποίος κυκλοφόρησε στις 7 Νοεμβρίου 2014 στην Αυστραλία και τη Γερμανία και τρεις ημέρες αργότερα στον υπόλοιπο κόσμο. Ο δίσκος περιλαμβάνει ηχογραφήσεις του κιμπορντίστα Ρίτσαρντ Ράιτ όσο βρισκόταν εν ζωή και είναι η πρώτη κυκλοφορία των Pink Floyd μέσω της δισκογραφικής εταιρείας Warner Bros., η οποία αγόρασε τα δικαιώματα του συγκροτήματος από τη "Parlophone" το 2013.